Diari Oficial de la Generalitat Valenciana


Sumari del DOGV 9053, del 01-04-2021 (2021/3362)

RESOLUCIÓ de 29 de març de 2021, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social per a l'any 2021.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9053

Data del DOGV
:   01-04-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/3362


Data del document
:   29-03-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 29 de març de 2021, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social per a l'any 2021. [2021/3362]  
  
  
Antecedents de fet  
I. Mitjançant Resolució de 28 de desembre de 2018 (DOGV 8472, 25.01.2019), de la Vicepresidència i Conselleria d'Igualtat i Polítiques Inclusives, es van convocar els acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social per a l'any 2019, amb l'objecte específic concertar, d'acord amb les disponibilitats pressupostàries existents, els serveis següents:  
a) Centres especialitzats per a dones en risc d'exclusió social.  
  
b) Centres residencials d'acolliment a víctimes de violència de gènere.  
II. Mitjançant Resolució de 14 de maig de 2019, de la Vicepresidència i Conselleria d'Igualtat i Polítiques Inclusives es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social per a l'any 2019.  
III. Mitjançant Resolució de 23 de desembre de 2019 (DOGV 8716, 14.01.2020), de la Vicepresidència i Conselleria d'Igualtat i Polítiques Inclusives, es prorroguen els acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social per a l'any 2020 a les entitats relacionades en l'annex I de la referida resolució.  
IV. Per Resolució de 6 de maig de 2020 (DOGV 8807, 08.05.2020), de la Vicepresidència i Conselleria d'Igualtat i Polítiques Inclusives, es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social, per a l'any 2020.  
  
V. Mitjançant Resolució de 15 de desembre de 2020 (DOGV 8982, 23.12.2020), de la Vicepresidència i Conselleria d'Igualtat i Polítiques Inclusives, es prorroguen els acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social per a l'any 2021 a les entitats que figuren en l'annex d'aquesta resolució.  
VI. L'article 41 de la referida Resolució, de 28 de desembre de 2018, de convocatòria estableix que «Les entitats d'iniciativa social de nova creació i les que hagen quedat excloses totalment o parcialment en la present convocatòria que complisquen els requisits exigits per a optar al règim d'acció concertada i aconseguisquen la puntuació mínima exigida establida en l'article 12.2 de la present convocatòria, sol·licitant-ho prèviament, podran adherir-se en qualsevol moment al concert social durant la seua vigència, sempre que hi haja crèdit adequat i suficient i les necessitats del servei ho justifiquen.  
2. Els acords d'acció concertada, en els supòsits recollits en l'apartat anterior, se sotmetran a les restants disposicions d'aquesta convocatòria. I seran prorrogables pel mateix temps i en les mateixes condicions que els restants concerts subscrits a l'empara d'aquesta».  
  
VII. A l'empara de l'article esmentat en l'antecedent de fet VI es presenten tres sol·licituds per a concertar places en tres centres, amb registre d'entrada el 9 de novembre, l'1 i el 4 de desembre de 2020, respectivament.  
VIII. Una vegada instruïts els expedients la comissió de valoració, constituïda de conformitat amb el que s'estableix en l'article 13 de la convocatòria esmentada, es va reunir el dia 11 de gener de 2021 i va elevar proposta de resolució a la directora general conforme al contingut de l'acta subscrita per totes les persones integrants de la comissió.  
  
Fonaments de dret  
Primer. L'article 15.1 de la convocatòria esmentada delega en la persona titular de la direcció general amb competències en dones i igualtat de gènere la resolució del procediment d'acció concertada en matèria de serveis socials en el sector d'atenció a dones víctimes de violència i/o risc d'exclusió social.  
Segon. L'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix l'acció concertada com a forma de provisió de les prestacions del Sistema Públic de Serveis Socials, i aclareix que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament, accés i control de les quals siguen de la seua competència, i s'ajustaran al procediment i als requisits que preveu aquesta llei i la normativa sectorial que siga aplicable.  
Tercer. El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, aprova el reglament que regula els requisits, procediments, contingut i condicions bàsiques per a la implantació, execució i desenvolupament dels acords d'acció concertada.  
Quart. La Resolució de 28 de desembre de 2018 (DOGV 8472, 25.01.2019), de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social per a l'any 2019.  
Cinqué. En data 26 de març de 2021 es comptabilitza la retenció de crèdit proposada per Resolució de 12 de març de 2021, de la directora general de l'Institut Valencià de les Dones per import de 418.547,25 - a càrrec del programa pressupostari 323.10, Igualtat de gènere, línia S5237, «Acció concertada centres d'exclusió social i violència de gènere», del pressupost de la Generalitat per a l'exercici 2021, per a donar cobertura a les sol·licituds presentades.  
  
Per tot això, conforme al que es disposa en l'article 18 del Decret 181/2017, de 17 de novembre, resolc:  
  
Primer  
Acceptar la proposta de resolució de la comissió d'avaluació en els seus propis termes.  
  
Segon  
Aprovar l'acord d'acció concertada i el concert de places de centres d'atenció a dones víctimes de violència i/o risc d'exclusió social, que consten en l'annex d'aquesta resolució, amb la identificació de l'entitat titular, CIF, tipologia de centre, nombre de places concertades, mòdul econòmic aplicable i import del període màxim imputable a l'exercici 2021.  
L'aprovació de la concessió de concerts socials per a l'any 2021, per import total de 418.547,25 euros s'efectua a càrrec del crèdit consignat en l'aplicació pressupostària 54.01.52.327.33.6, línia S5237 del capítol IV.  
La concertació de places aprovades per aquesta resolució queda subjecta a la subscripció del document administratiu de formalització de concert social, d'acord amb el que s'estableix en l'article 20 de la convocatòria citada en l'antecedent de fet I.  
Els concerts que se subscriguen, s'iniciaran l'1 d'abril de 2021, i finalitzaran en tot cas el dia 31 de desembre de 2021.  
  
Tercer  
Les entitats que no han acreditat disposar d'un certificat de qualitat del centre quedaran obligades a disposar-ne amb anterioritat a la finalització del concert social, segons el que s'estableix en l'article 7 de la convocatòria esmentada.  
  
Contra la present resolució, que posa fi a la via administrativa, es podrà interposar potestativament recurs de reposició davant de la consellera d'Igualtat i Polítiques Inclusives en el termini d'un mes, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjudici que puga interposar-se qualsevol altre que s'estime procedent.  
  
València, 29 de març de 2021.- La directora general de l'Institut Valencià de les Dones (p. d. R 28.12.2018): Maria Such i Palomares.  
  
  
  
ANNEX  
  
Expedient Entitat CIF Tipologia Puntuació Mòdul econòmic Places concedides Importe places concertades des del 09.05.2020 fins al 31.12.2020  
DONACC/2020/1/46 Povinet, S.Coop.V. G30580128 Centres especialitzats risc social - Habitatges tutelats 87 63,24 - 9 156.519,00 -  
DONACC/2020/2/46 Creu Roja Espanyola K3042837Y Centres especialitzats risc social - Habitatges tutelats 79 63,24 - 9 156.519,00 -  
DONACC/2020/4/03 Ongd Fiet Gratia G74599240 Centres especialitzats risc social - Habitatges tutelats 58 54,81 7 105.509,25 -  
  
  
  
\* \* \* \* \* \* \* \*  
  
ANEXO  
  
Expediente Entidad CIF Tipología Puntuación Módulo económico Plazas concedidas Importe plazas concertadas desde el 09.05.2020 hasta el 31.12.2020  
DONACC/2020/1/46 Povinet, S.Coop.V. B39692581 Centros especializados riesgo social - Viviendas tuteladas 87 63,24 - 9 156.519,00 -  
DONACC/2020/2/46 Cruz Roja Española I0426016E Centros especializados riesgo social - Viviendas tuteladas 79 63,24 - 9 156.519,00 -  
DONACC/2020/4/03 Ongd Fiet Gratia Y02811336 Centros especializados riesgo social - Viviendas tuteladas 58 54,81 7 105.509,25 -